Před 30 lětami wutworichu we Łazu Załožbu za serbski lud. Tamniše spěchowanske towarstwo Dom Zejlerja a Smolerja dopomina nětko z wosebitej taflu na wusahowacy dypk w serbskich stawiznach.
Łaz (AK/SN). Połnje wobsadźena bě Łazowska ewangelska cyrkej, jako tam 19. oktobra 1991 zastupjerjo Zwjazkoweje republiki Němskeje, Sakskeje a Braniborskeje wukaz a zhromadne wozjewjenje wo nastaću Załožby za serbski lud podpisachu. „To bě wažny a zdobom jara hnujacy dźeń“, dopomina so předsyda Łazowskeho spěchowanskeho towarstwa Reinhardt Schneider. Angela Merkel (CDU), tehdy zwjazkowa ministerka za žony a młodźinu, tehdyši sakski ministerski prezident Kurt Biedenkopf (CDU) a tehdyši braniborski ministerski prezident Manfred Stolpe (SPD) so słowa jimachu a podšmórnychu, Serbow při zachowanju a wuwiwanju rěče, kultury a tradicijow podpěrać.
szl_Latn szl_Latn